== Historie ==
=== Indtil 1900-tallet ===
Det er uvist, hvornår svenskerne indvandrede, men flere svenske [[runesten]] nævner Estland allerede i 1000-tallet. Svenskerne kom muligvis fra [[Roslagen]], [[Gotland]] og [[Finland]]. Den ældste estiske kilde til svenskernes tilstedeværelse er [[Hapsal]]s byprivilegier fra 1294, hvor svenskerne i [[Ösels stift]] fik visse skattelettelser. I 1500-tallet menes det, at en fjerdedel af befolkningen i [[Tallinn|Reval]] (Tallinn) (ca. 1500 personer) var svenske.<ref>Stig Hadenius, Torbjörn Nilsson, Gunnar Åselius: Sveriges historia – Vad varje svensk bör veta {{ISBN|91-34-51857-6}}</ref>
Der har igennem århundrederne været mange kontakter til det svenske [[Finland]] og til [[Sverige]].
Kultur